De vita sua (Nicolaus Damascenus)
De vita sua est opus autobiographicum Graece a Nicolao Damasceno, imperatoris Augusti coaevo, scriptum. Huius operis fragmenta novem ad tempora nostra pervenerunt, quibus Felix Jacoby numeros 131-139 in Nicolai operibus tribuebat. In Suda lexico vel in anthologumenis historicis iussu Constantini Porphyrogeniti decimo saeculo compilatis (sc. in partibus Excerpta de insidiis et Excerpta de virtutibus inscriptis) servata sunt. Narratio tertia persona utitur, adeo ut nonnulli eruditi hoc opus fratri vel discipulo Nicolai adsignare voluerint. Plerique tamen auctoritatem manuscriptorum et opinionem vulgatam sequuntur. Nonne idem fecerant Xenophon in Anabasi et Caesar in Commentariis ?